San Roc comença a visitar els baix una calor sufocant
2025-07-24

Dissabte 4 d’agost, Pati de les Sitges, 19:30h, 35 graus. Amb aquesta estampa com a escenari, la imatge de Sant Roc eixia de la seua Ermita, als muscles dels Clavaris i dels portadors que, encara abans de començar, ja estaven suant.

Els trasllats de Sant Roc ja han començat i, en les dues primeres jornades, el patró de Burjassot ha visitat les comissions falleres de Fermín Galan, Mendizábal, Mestre Lope, María Ros i Nàquera-Lauri Volpi i ha “dormit”, en la parròquia de Sant Joan de Ribera en la nit del passat dissabte i en la parròquia de la Santíssima Trinitat, aquesta mateixa nit.

Amb la companyia de l’alcalde de Burjassot, Rafa García i el regidor de festes, Manuel Pérez Menero així com diferents regidors de la Corporació Municipal; tots els presidents i falleres majors de les tretze falles de Burjassot, les clavariesas del Encuentro, la Mare de Déu de la Cabeza i de l’Assumpció i la propera custòdia dels clavaris de Sant Roc, amb Eros Quesada al capdavant, el patró de Burjassot dedicarà tota aquesta setmana, fins al divendres 10 d’agost, com mana la tradició, a passejar per tots els barris del municipi, així com a visitar cadascuna de les parròquies on, cada nit finalitza el trasllat al crit unànime de Visca Sant Roc!